CELEX: 62008CA0214
Language: el
Date: 2009-05-20 00:00:00
Title: Υπόθεση C-214/08 P: Απόφαση του Δικαστηρίου (τρίτο τμήμα) της 20ής Μαΐου 2009 — Philippe Guigard κατά Επιτροπής των Ευρωπαϊκών Κοινοτήτων (Αναίρεση — Αγωγή αποζημιώσεως — Προϋποθέσεις υπό τις οποίες στοιχειοθετείται η συμβατική και εξωσυμβατική ευθύνη της Κοινότητας — Άρθρα 313, παράγραφος 2, στοιχείο ια', 314 και 317, στοιχείο α', της τέταρτης Συμβάσεως του Λομέ, όπως τροποποιήθηκε με τη συμφωνία που υπογράφηκε στον Μαυρίκιο)

18.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/2
            
         Απόφαση του Δικαστηρίου (τρίτο τμήμα) της 20ής Μαΐου 2009 — Philippe Guigard κατά Επιτροπής των Ευρωπαϊκών Κοινοτήτων
   (Υπόθεση C-214/08 P) (1)
   
   (Αναίρεση - Αγωγή αποζημιώσεως - Προϋποθέσεις υπό τις οποίες στοιχειοθετείται η συμβατική και εξωσυμβατική ευθύνη της Κοινότητας - Άρθρα 313, παράγραφος 2, στοιχείο ια', 314 και 317, στοιχείο α', της τέταρτης Συμβάσεως του Λομέ, όπως τροποποιήθηκε με τη συμφωνία που υπογράφηκε στον Μαυρίκιο)
   2009/C 167/02
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Philippe Guigard (εκπρόσωποι: S. Rodrigues και C. Bernard-Glanz, avocats)
   
      Αντίδικος κατ’ αναίρεση: Επιτροπή των Ευρωπαϊκών Κοινοτήτων (εκπρόσωποι: A. Bordes και F. Dintilhac)
   
      Αντικείμενο
   
   Αίτηση αναιρέσεως κατά της αποφάσεως του Πρωτοδικείου (τρίτο τμήμα) της 11ης Μαρτίου 2008, T-301/05, Guigard κατά Επιτροπής, με την οποία απορρίφθηκε η προσφυγή του νυν αναιρεσείοντος με αίτημα την αποκατάσταση της ζημίας που ισχυρίζεται ότι υπέστη λόγω της συμπεριφοράς της Επιτροπής, η οποία δεν ανανέωσε τη σύμβασή του εργασίας που είχε συναφθεί στο πλαίσιο της τεχνικής συνεργασίας μεταξύ της Κοινότητας και της Δημοκρατίας του Νίγηρα, που χρηματοδοτείται από το Ευρωπαϊκό Ταμείο Ανάπτυξης — Προϋποθέσεις υπό τις οποίες στοιχειοθετείται η εξωσυμβατική ευθύνη της Κοινότητας — Παράβαση των άρθρων 313, παράγραφος 2, στοιχείο ια', και 314 της τέταρτης Συμβάσεως του Λομέ (ΕΕ 1991, L 229, σ. 1), όπως τροποποιήθηκε με τη συμφωνία που υπογράφηκε στον Μαυρίκιο (ΕΕ 1998, L 156, σ. 3) — Παράβαση της υποχρεώσεως αιτιολογήσεως και προσβολή των δικαιωμάτων άμυνας
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων, της 11ης Μαρτίου 2008, T-301/05 Guigard κατά Επιτροπής, καθόσον έκρινε παραδεκτή την προσφυγή του P. Guigard.
            
         
               2)
            
            
               Απορρίπτει την προσφυγή του P. Guigard στην υπόθεση T-301/05.
            
         
               3)
            
            
               Παρέλκει η έκδοση αποφάσεως επί της αναιρέσεως που άσκησε ο P. Guigard.
            
         
               4)
            
            
               Ο P. Guigard φέρει τα έξοδα στα οποία υποβλήθηκε η Επιτροπή των Ευρωπαϊκών Κοινοτήτων τόσο ενώπιον του Δικαστηρίου των Ευρωπαϊκών Κοινοτήτων όσο και ενώπιον του Πρωτοδικείου των Ευρωπαϊκών Κοινοτήτων.
            
         
      (1)  ΕΕ C 223 της 30.8.2008.